62017TO0532_INF
Rettens kendelse (Ottende Afdeling) af 22. januar 2025 –Coral Venture mod Afviklingsinstansen
(Sag T-532/17)
»Annullations- og erstatningssøgsmål – økonomisk og monetær politik – fælles afviklingsmekanisme for kreditinstitutter og visse investeringsselskaber – afviklingsordning for Banco Popular Español – retsakt, der ikke kan gøres til genstand for søgsmål – åbenbart afvisningsgrundlag«
1.
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – forberedende retsakter – Den Fælles Afviklingsinstans’ (Afviklingsinstansen) afgørelse om vedtagelse af en afviklingsordning – ikrafttræden – ikke bindende retsvirkninger – udelukket
(Art. 263 TEUF; Europa-Parlamentets og Rådets forordning nr. 806/2014, art. 18, stk. 1-8, og art. 30, stk. 1 og 2)
(jf. præmis 13 og 14)
2.
Erstatningssøgsmål – erstatningspåstand tilknyttet en annullationspåstand – afvisning af annullationspåstanden medfører afvisning af erstatningspåstanden
(Art. 263 TEUF og 340 TEUF)
(jf. præmis 17)
Konklusion
1)
Den Fælles Afviklingsinstans (Afviklingsinstansen) frifindes.
2)
Det er ufornødent at træffe afgørelse vedrørende anmodningerne om intervention fra Kongeriget Spanien, Europa-Kommissionen, Banco Santander, SA og Banco Popular Español, SA.
3)
Coral Venture, SL bærer sine egne omkostninger og betaler de omkostninger, som er blevet afholdt af Afviklingsinstansen.
4)
Kongeriget Spanien og Kommissionen bærer hver deres egne omkostninger i forbindelse med anmodningerne om intervention.
5)
Banco Santander bærer sine egne omkostninger og betaler de omkostninger, som Banco Popular Español har afholdt i forbindelse med anmodningerne om intervention.